cyanic-selkie/wikianc huggingface dataset:
কবিতা কৃষ্ণমূর্তি
ব্যক্তিগত জীবন
কবিতা কৃষ্ণমূর্তি বিখ্যাত বেহালাবাদক লক্ষ্মীনারায়ণ সুব্রহ্মণ্যম-এর সাথে ১১ নভেম্বর ১৯৯৯ এ বিবাহ বন্ধনে আবদ্ধ হন। তাদের কোনো সন্তান নাই। কিন্তু, লক্ষ্মীনারায়ণবাবুর আগের পক্ষে তিন সন্তান আছে। এরমধ্যে বিন্দু সুব্রহ্মণ্যম সঙ্গীত শিল্পী এবং রচয়িতা। নারায়ণ সুব্রহ্মণ্যম একজন ডাক্তার আর অম্বি সুব্রহ্মণ্যম অন্যতম একজন বেহালাবাদক।
২০০৭ সালে কবিতা এবং তার স্বামী একত্রে ব্যাঙ্গালুরুতে একটি সঙ্গীত সংস্থা তৈরি করেছেন। যার নাম সুব্রহ্মণ্যম অ্যাকাডেমি।
পুরস্কার এবং সম্মাননা
কবিতা কৃষ্ণমূর্তি অসংখ্য পুরস্কার এবং সম্মানে ভূষিত হয়েছেন। যেমনঃ
সরকারি সম্মাননা
ফিল্মফেয়ার পুরস্কার
স্ক্রিন পুরস্কার
জি সিনে পুরস্কার আন্তর্জাতিক ভারতীয় চলচ্চিত্র অ্যাকাডেমি পুরস্কার
এন্দ্রিক ফেলিপে
এন্দ্রিক ফেলিপে মোরেইরা দে সুসা (Endrick Felipe, ; জন্ম: ২১ জুলাই ২০০৬; এন্দ্রিক ফেলিপে এবং এন্দ্রিক নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়।   তিনি বর্তমানে ব্রাজিলীয় ক্লাব পালমেইরাসের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।
২০২২ সালে, এন্দ্রিক ব্রাজিল অনূর্ধ্ব-১৬ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
এন্দ্রিক ফেলিপে মোরেইরা দে সুসা ২০০৬ সালের ২১শে জুলাই তারিখে ব্রাজিলের ব্রাসিলিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
উইন্ডোজ ৯৮
উইন্ডোজ ৯৮ (কোড নামMemphis) মাইক্রোসফটের গ্রাফিক্যাল ইউজার ইন্টারফেস অপারেটিং সিস্টেম। এ এ উইন্ডোজ ৯.x সিরিজের দ্বিতীয় সংস্করণ। এটি বাজারে ছাড়া হয় ১৫ মে, ১৯৯৮ সালে। উইন্ডোজ ৯৫ এর পরবর্তী সংস্করণ উইন্ডোজ ৯৮। এটি ১৬ বিট ও ৩২ বিটের হাইব্রিড সংস্করণ, এমএস-ডস ভিত্তিক চালু হওয়া। উইন্ডোজ ৯৮ উইন্ডোজ ৯৮ দ্বিতীয় সংস্করণ দ্বারা প্রতিস্থাপিত হয় ৫ মে, ১৯৯৯ সালে এবং পরবর্তীতে ১৪ সেপ্টেম্বর, ২০০০ সালে উইন্ডোজ মিলিনিয়াম দ্বারা। মাইক্রোসফট মূলধারার সহায়তা প্রত্যাহার করে ৩০ জুন, ২০০৩ এবং বর্ধিত সহায়তা সমাপ্তি ঘটায় ১১ জুলাই, ২০০৬। উইন্ডোজ মিলিনিয়ামের সহায়তাও একই সময়ে বন্ধ হয়ে যায়।
উন্নয়ন
১৯৯০ এর দশকে উইন্ডোজ ৯৮ এর উন্নয়ন শুরু হয় কোড নাম মেফিস নামে পরবর্তীতে বিভিন্ন সংস্করণের পরে ১৫ ডিসেম্বর, ১৯৯৬ সালে দ্বিতীয় সংস্করণের মাধ্যমে শেষ হয়।
দেবেন্দ্র নাথ আচার্য
দেবেন্দ্র নাথ আচার্য (দেবেন্দ্র নাথ আচার্য) অসমের একজন ঔপন্যাসিক, গল্পকার, কবি ও শিশু সাহিত্যিক। তিনি প্রাধানত ইতিহাসভিত্তিক উপন্যাসের রচয়িতা। তিনি জংগম নামক উপন্যাসের জন্য সাহিত্য অকাদেমি পুরস্কার লাভ করেন।
শৈশব, শিক্ষা ও কর্মজীবন
অসমের যোরহাটের নিকটবর্তী গরখীয়া দল নামক স্থানে দেবেন্দ্র নাথ আচার্যের জন্ম হয়। তার পিতার নাম নগেন্দ্র নাথ আচার্য ও মাতার নাম জয়ন্তীপ্রিয়া দেবী। গরখীয়া দল বালক প্রাথমিক বিদ্যালয়ে তার প্রথম শিক্ষাজীবন আরম্ভ হয়। ১৯৫৩ সনে যোরহাট সরকারি বালক বিদ্যালয় থেকে শিক্ষা সমাপ্ত করে ১৯৫৫ সনে গুয়াহাটির কটন কলেজ থেকে আই.এ.এস পরীক্ষায় উত্তীর্ণ হন। ১৯৫১ সনে অসম অভিযান্ত্রিক মহাবিদ্যালয়ে অধ্যাপক পদে নিযুক্ত হন। ১৯৬৩-৬৪ সন পর্যন্ত লণ্ডনে সিনিয়র রিসার্চ ইঞ্জিনিয়ার রুপে কার্যনির্বাহ করেন। ১৯৬৫ সনে যোরহাট অভিযান্ত্রিক মহাবিদ্যালয়ে সহঃ অধ্যাপক হিসেবে নিযুক্ত পান। ১৯৬৮ সনে তিনি অসম কারিগরী সঞ্চালকালয়ের উপ-সঞ্চালক রুপে কার্যনির্বাহ করেন।
সাহিত্য কর্ম
অসমের ইতিহাসকে ভিত্তি করে তিনি বহুসংখ্যক উপন্যাস রচনা করেছিলেন।
মৃত্যু
১৯৮১ সনের ২৯ সেপ্টেম্বর তারিখে দেবেন্দ্র নাথ আচার্যের মৃত্যু হয়। মৃত্যুর সময় তিনি অসম গ্যাস কম্পানীর জেনেরেল মেনেজার পদে নিযুক্ত ছিলেন।
মিখাইল গর্বাচেভ
থাম্ব|১৯৮৮ সালে পোল্যান্ড ভ্রমণে গর্বাচেভ এবং তার স্ত্রী রাইসা মিখাইল সের্গেইভিচ গর্বাচেভ (Михаил Сергеевич Горбачёв মিখাইল্‌ সিরর্গেয়েভিচ্‌ গর্বাচফ্‌ ; ২ মার্চ ১৯৩১ - ৩০ আগস্ট ২০২২ ) একজন সোভিয়েত রাজনীতিবিদ, সাবেক সোভিয়েত ইউনিয়নের সর্বশেষ প্রেসিডেন্ট ছিলেন। পূর্ববর্তী কনস্তান্তিন চেরনেনকোর মৃত্যুর পর ১৯৮৫ সালে তিনি ক্ষমতায় আসেন। গর্ভাচেভ ১৯৮৫ সাল থেকে সোভিয়েত ইউনিয়নের কমিউনিস্ট পার্টির সাধারণ সম্পাদক, ১৯৮৮ সাল থেকে রাষ্ট্রপ্রধান, ১৯৮৮ থেকে ১৯৮৯ সাল পর্যন্ত সুপ্রিম সোভিয়েতের প্রেসিডিয়ামের চেয়ারম্যান, ১৯৮৯ থেকে ১৯৯০ সাল পর্যন্ত সুপ্রিম সোভিয়েতের চেয়ারম্যান হিসাবে দায়িত্ব পালন করেন। মতাদর্শগতভাবে গর্বাচেভ প্রথমে মার্কসবাদ-লেনিনবাদকে মেনে চললেও ১৯৯০-এর দশকের গোড়ার দিকে সামাজিক গণতন্ত্রের দিকে অগ্রসর হন। ১৯৯১ সালের ২৫ ডিসেম্বর সোভিয়েতের ইউনিয়নের আনুষ্ঠানিক বিলুপ্তির দিন তিনি পদত্যাগ করেন। গর্বাচেভের পদত্যাগের মধ্য দিয়েই বিশ্বে চার দশক ধরে চলা স্নায়ুদ্ধের সমাপ্তি হয়। তিনি পেরেস্ত্রোইকা ও গ্লাসনস্ত নীতির প্রবর্তক।
গর্বাচেভ প্রিভোলনোয়ে, স্তাভরোপোল ক্রাই, রাশিয়ান এবং ইউক্রেনীয় বংশোদ্ভুত একটি দরিদ্র কৃষক পরিবারে জন্মগ্রহন করেন। জোসেফ স্ট্যালিন এর শাসনামলে তিনি বেড়ে ওঠেন। তার যৌবনে তিনি কম্বাইন হারভেস্টার সোভিয়েত ইউনিয়নের কমিউনিস্ট পার্টিতে যোগদানের আগে সমষ্টিগত কৃষিখামার পরিচালনা করেছিলেন।
মস্কো স্টেট বিশ্ববিদ্যালয়ে অধ্যয়নরত অবস্থা ১৯৫৩ সালে তিনি তাঁর সহপাঠী, রাইসা তিত্রেঙ্কোকে বিয়ে করেন। ১৯৫৫ সালে তিনি আইন বিষয়ে ডিগ্রি লাভ করেন। স্ট্যালিনের মৃত্যুর পর, সোভিয়েত নেতা নিকিতা ক্রুশ্চেভ এর ডি-স্ট্যালিনাইজেশন সংস্কারের একজন প্রবক্তা হিসাবে আবির্ভূত হন। তিনি ১৯৭০ সালে স্ট্যাভ্রোপোল আঞ্চলিক কমিটির প্রথম পার্টি সেক্রেটারি নিযুক্ত হন। এ সময়ে তিনি স্ট্যাভ্রোপোল খাল নির্মাণের তত্ত্বাবধান করেন।
সোভিয়েত নেতা লিওনিদ ব্রেজনেভ এবং ইউরি অ্যান্ড্রোপোভ এবং কনস্টান্টিন চেরনেঙ্কো এর সংক্ষিপ্ত মেয়াদের পরে ১৯৮৫ সালে পলিটব্যুরো গর্বাচেভকে সাধারণ সম্পাদক হিসাবে নির্বাচিত করে। যদিও গর্ভাচেভ সোভিয়েত রাষ্ট্র এবং সমাজতান্ত্রিক আদর্শ সংরক্ষণের জন্য প্রতিশ্রুতিবদ্ধ ছিলেন তথাপি গর্বাচেভ বিশ্বাস করতেন যে সেদেশে উল্লেখযোগ্য সংস্কার প্রয়োজন, বিশেষ করে ১৯৮৬ সালে চেরনোবিল বিপর্যয় এর পর সেটা আরো প্রকট হয়। তিনি আফগানিস্তান থেকে সোভিয়েত সেনা প্রত্যাহার করেন। মার্কিন যুক্তরাষ্ট্রের রাষ্ট্রপতি রোনাল্ড রিগ্যান এর সাথে পারমাণবিক অস্ত্র সীমাবদ্ধ করার জন্য এবং শীতল যুদ্ধ সমাপ্ত করার জন্য শীর্ষ সম্মেলন শুরু করেন। রাষ্ট্রের অভ্যন্তরে তিনি গ্লাসনোস্ট বা "উন্মুক্ততা" নীতি বাক স্বাধীনতা ও সংবাদপত্রের স্বাধীনতাকে অনুমতি দেন। তার "পেরেস্ত্রোইকা" বা "পুনর্গঠন" নীতি দক্ষতা আনায়নের নিমিত্ত অর্থনৈতিক সিদ্ধান্ত গ্রহণের বিকেন্দ্রীকরণের চেষ্টা করেন। তাঁর গণতন্ত্রীকরণের পদক্ষেপ এবং জনগনের ভোটে নির্বাচিত পিপলস ডেপুটিদের নিয়ে কংগ্রেস গঠন একদলীয় রাষ্ট্রকে দুর্বল করে দেয়। ১৯৮৯-১৯৯০ সালে ইস্টার্ন ব্লকের বিভিন্ন দেশ মার্কসবাদী-লেনিনবাদী শাসন ত্যাগ করলে গর্বাচেভ সেসব দেশে সামরিক হস্তক্ষেপ করতে অস্বীকৃতি জানান। অভ্যন্তরীণভাবে, ক্রমবর্ধমান জাতীয়তাবাদী চেতনা সোভিয়েত ইউনিয়নকে ভেঙে ফেলার হুমকি দিতে শুরু করে। মার্কসবাদী-লেনিনবাদী কট্টরপন্থীরা ১৯৯১ সালে গর্বাচেভের বিরুদ্ধে আগস্ট অভ্যুত্থান ঘটায়। অভ্যুত্থান সফল না হলেও, পরবর্তিতে সোভিয়েত ইউনিয়ন গর্বাচেভের ইচ্ছার বিরুদ্ধে ভেঙে যায়। সোভিয়েত রাষ্ট্রপতিপদ থেকে পদত্যাগ করার পর, তিনি গর্বাচেভ ফাউন্ডেশন চালু করেন, রাশিয়ার রাষ্ট্রপতি বরিস ইয়েলৎসিন এবং ভ্লাদিমির পুতিনের কট্টর সমালোচক হয়ে ওঠেন এবং রাশিয়ার সামাজিক-গণতান্ত্রিক আন্দোলনের পক্ষে প্রচারণা করেন। দীর্ঘ অসুস্থতার পর ২০২২ সালে গর্বাচেভ মারা যান।
শৈশব: ১৯৩১-১৯৫০
গর্বাচেভ ১৯৩১ সালের ২ রা মার্চ প্রিভোলনোই গ্রামে জন্মগ্রহণ করেন। গ্রামটি ভূতপূর্ব সোভিয়েত ইউনিয়নের উত্তর ককেশাস ক্রাইতে অবস্থিত। সেই সময়, প্রিভোলনোয়ির অধিবাসিরা জাতিগত রাশিয়ান এবং জাতিগত ইউক্রেনীয়দের মধ্যে প্রায় সমানভাবে বিভক্ত ছিল। গর্বাচেভের পিতার পরিবার ছিল রাশিয়ান। তারা বেশ কয়েক প্রজন্ম আগে ভোরোনেজ থেকে এই অঞ্চলে আসেন। তার মাতার পরিবার ছিল জাতিগতভাবে ইউক্রেনীয়। তারা এসেছিলেন চেরনিহিভ থেকে। তার বাবা-মা জন্মের সময় তার নাম রেখেছিলেন ভিক্টর, কিন্তু তার মায়ের অনুরোধে - তাকে গোপরে ব্যাপটাইজ্ড করা হয়। সে সময়ে তার পিতামহ তার নাম রাখেন মিখাইল। তার বাবা সের্গেই আন্দ্রেয়েভিচের সাথে গর্বাচেভের সম্পর্ক ঘনিষ্ঠ ছিল; তার মা, মারিয়া প্যান্টেলেভনার সাথে (née Gopkalo), শতীল সম্পর্ক ছিল।  তারা দরিদ্র কৃষক ছিলেন।
১৯৩২-১৯৩৩ সালের সোভিয়েত ইউনিয়ন একটি দুর্ভিক্ষের কবলে পরে। সেই দুর্ভিক্ষে গর্বাচেভের দুই চাচা এবং একজন খালা মারা গিয়েছিলেন। এর পরে শুরু হয় গ্রেট পার্জ। যেখানে মার্কসবাদ এর বিরুদ্ধ মতবাদের প্রতি  সহানুভূমিশীলদের "জনগণের শত্রু" বলে অভিযুক্ত করে গ্রেপ্তার করা হয়েছিল। বিচারে তাদের মৃত্যুদন্ড না হলে, শ্রম শিবিরগুলিতে কাজ করতে হত। গর্বাচেভের পিতামহ ও মাতামহ উভয়কেই গ্রেপ্তার করা হয়েছিল (১৯৩৪ সালে তার মাতামহ এবং ১৯৩৭ সালে তার পিতামহকে) এবং মুক্তি পাওয়ার আগে গুলাগ শ্রম শিবিরে তারা বন্দী ছিলেন।  ১৯৩৮ সালের ডিসেম্বরে মুক্তি পাওয়ার পর, গর্বাচেভের মাতামহ জয়েন্ট স্টেট পলিটিক্যাল ডাইরেক্টরেট বা সোভিয়েত গোপন পুলিশ দ্বারা নির্যাতিত হওয়ার বিষয়টি প্রকাশ করেন। তার এই বিবরন ছো্ট্ গর্ভাচেভকে প্রভাবিত করেছিল।
১৯৩৯ সালে দ্বিতীয় বিশ্বযুদ্ধ শুরু হওয়ার পর, ১৯৪১ সালের জুন মাসে জার্মান সেনাবাহিনী সোভিয়েত ইউনিয়ন আক্রমণ করে। ১৯৪২ সালে সাড়ে চার মাসের জন্য প্রিভোলনোই জার্মান বাহিনীর দখলে থাকে। গর্বাচেভের বাবা লাল ফৌজ যোগ দিয়েছিলেন এবং ফ্রন্টলাইনে লড়াই করেছিলেন; যুদ্ধের এক পর্য়ায়ে তাকে ভুলকরে মৃত ঘোষণা করা হয়েছিল। পরে কুরস্কের যুদ্ধে আহত হয়েছিলেন।  যুদ্ধে জার্মানি পরাজিত হওয়ার পর, ১৯৪৭ সালে গর্বাচেভের একটি ভাইয়ের জন্ম হয়।  গ্রামের স্কুলটি যুদ্ধের সময় বন্ধ হয়ে গিয়েছিল। ১৯৪৪ সালের শরৎকালে পুনরায় খোলার পর গর্ভাচেভ প্রথমে সেখানে ফিরে যেতে চাইছিলেন না। কিন্তু শেষ পর্য়ন্ত স্কুলে ফিরে যান, এবং পড়াশুনায় খুব ভাল করতে থাকেন। এ সময়ে তিনি থমাস মেইন রিড এর পাশ্চাত্য উপন্যাস থেকে শুরু করে বিখ্যাত রুশ লেখকদের লেখা পাঠ করেন। এদের মধ্যে উল্লেখযোগ্য ছিল, Vissarion Belinsky, আলেকজান্ডার পুশকিন, নিকোলাই গোগোল এবং মিখাইল লারমন্টভ।
১৯৪৬ সালে, তিনি সোভিয়েত রাজনৈতিক যুব সংগঠন কমসোমোলে যোগদান করেন। পরে সংগঠনটির স্থানীয় দলের নেতা এবং তারপরে জেলার কমসোমোল কমিটিতে নির্বাচিত হন। ১৯৪৬ সাল থেকে টানা পাঁচ বছর গ্রীষ্মকালে তিনি তার বাবাকে একটি কম্বাইন হারভেস্টার পরিচালনা করতে সহায়তা করার জন্য বাড়িতে ফিরে আসেন। এ সময়ে মাঝে মাঝে তিনি দিনে ২০ ঘন্টা কাজ করতেন।  ১৯৪৮ সালে, তারা ৮,০০০ এরও বেশি কুইন্টাল শস্য সংগ্রহ করেছিল। এই কৃতিত্ব যার জন্য সের্গেইকে অর্ডার অফ লেনিন এবং তার পুত্র অর্ডার অফ দ্য রেড ব্যানার অফ লেবার পুরস্কার প্রদান করা হয়েছিল।
বিশ্ববিদ্যালয়: ১৯৫০-১৯৫৫
১৯৫০ সালের জুন মাসে গর্বাচেভ কমিউনিস্ট পার্টির প্রার্থী হন। মস্কো স্টেট ইউনিভার্সিটি (এমএসইউ) এর আইন স্কুলে অধ্যয়নের জন্যে তিনি আবেদন করেছিলেন। এই শিক্ষাপ্রতিষ্ঠানটি তখন দেশের সবচেয়ে মর্যাদাপূর্ণ বিশ্ববিদ্যালয় ছিল। বিশ্ববিদ্যালয় কর্তৃপক্ষ তাঁর কোনরকম পরীক্ষা না নিয়েই তাকে ভর্তী করে নেন। সম্ভবত, তার শ্রমিক-কৃষক ইতিহাস এবং তার স্বীকৃতি স্বরূপ [[অর্ডার অফ দ্য রেড ব্যানার অফ লেবার] প্রাপ্তি এর পিছনে একটি কারন হিসাবে কাজ করেছিল।  সে সময়ে আইন বিষয়ে পড়াশুনা খুব জনপ্রিয় ছিল না। গর্ভাচেভ ১৯ বছর বয়সে প্রথম মস্কো ভ্রমণ করেছিলেন। সেবারিই প্রথম তিনি নিজ গ্রাম ছেড়ে শহরে আসেন। মস্কোতে, গর্বাচেভ সহ শিক্ষার্থীদের সাথে সোকোলনিকি জেলার একটি ডরমিটরিতে বসবাস করতেন।  তিনি এবং অন্যান্য গ্রাম থেকে আসা শিক্ষার্থীরা বেশ কুন্ঠা বোধ করতেন। কিন্তু গর্ভাচেভ শীঘ্রই নতুন পরিবেশে মানিয়ে নিয়েছিলেন।  প্রায়শই গভীর রাত পর্যন্ত পড়াশুনা করার কথা গর্ভাচেভের সহপাঠীরা স্মরণ করে।  যে কোন বিরোধে মধ্যস্থতাকারী হিসাবে তার খ্যাতি ছিল,  গর্ভাচেভের ছাত্র অবস্থায়, একটি ইহুদি-বিরোধী প্রচারাভিযান সমগ্র সোভিয়েত ইউনিয়নে ছড়িয়ে পড়ে। গর্বাচেভ প্রকাশ্যে ভোলোদিয়া লিবারম্যান নামক এক ইহুদি ছাত্রকে সমর্থন করেছিলেন। লিবারম্যানের বিরুদ্ধে দেশের প্রতি অবিশ্বস্ততার অভিযোগ ছিল।
স্ট্যাভ্রোপল কমসোমল: ১৯৫৫-১৯৬৯
আগস্ট ১৯৫৫ সালে, গর্বাচেভ স্ট্যাভ্রোপল আঞ্চলিক প্রকিউরেটরের অফিসে কাজ শুরু করেন, কিন্তু কাজটি তার ভাল লাগেনি। এরপর তিনি কমসোমলের আন্দোলন এবং প্রচার বিভাগের উপ-পরিচালক হিসাবে কাজ শুরু করেন। তিনি এলাকার গ্রাম পরিদর্শন করেন এবং সেখানকার বাসিন্দাদের জীবনযাত্রার মান উন্নয়নের জন্য কাজ শুরু করেন। গর্বাচেভ এবং তার স্ত্রী প্রথমে স্ট্যাভ্রপোলে একটি ছোট ঘর ভাড়া নিয়েছিলেন, প্রতিদিন সন্ধ্যায় শহরের চারপাশে তাঁরা হেঁটে বেড়াতেন। ১৯৬১ সালে, গর্বাচেভ কৃষি উৎপাদনে দ্বিতীয় ডিগ্রি অর্জন করেন; তিনি স্থানীয় স্ট্যাভ্রপল এগ্রিকালচারাল ইনস্টিটিউট থেকে ১৯৬৭ সালে দূরশীক্ষনে তার ডিপ্লোমা লাভ করেন।
নিকিতা ক্রুশ্চেভ স্তালিনের স্থলাভিষিক্ত হন। যিনি ১৯৫৬ সালের ফেব্রুয়ারিতে দেওয়া একটি ভাষণে, স্ট্যালিন এবং তার ব্যাক্তিপূজার বিরোধীতা করেছিলেন। এর পরে তিনি সোভিয়েত সমাজ জুড়ে ডি-স্টালিনাইজেশন প্রক্রিয়া চালু করেন৷ গর্বাচেভ সোভিয়েত ইউনিয়নের এমন দুইজন নেতাদের মধ্যে একজন, যারা নিজেদেরকে "প্রকৃত মার্কসবাদী" বা "অকৃত্রিম লেনিনবাদী" হিসেবে প্রমাণ করেছেন যা যারা স্ট্যালিনের কর্মকান্ডকে একটি বিকৃতি হিসাবে বিবেচনা করেছিলেন। গর্ভাচেভ স্টাভরপোলে ক্রুশ্চেভের স্ট্যালিনিস্ট-বিরোধী বার্তা ছড়িয়ে দিতে সাহায্য করেছিলেন। তবে তিনি এমন অনেকের মুখোমুখি হয়েছিলেন যারা তখনো স্ট্যালিনকে একনিষ্ঠভাবে সমর্থন করত।
গর্বাচেভ স্থানীয় প্রশাসনের পদমর্যাদার দিকে দিয়ে ধীরে ধীরে উপরে ওঠেন। কর্তৃপক্ষ তাকে রাজনৈতিকভাবে নির্ভরযোগ্য হিসাবে বিবেচনা করতে শুরু করে।  ১৯৫৬ সালের সেপ্টেম্বরে, তিনি স্ট্যাভ্রোপল শহরের কমসোমলের প্রথম সচিব পদে উন্নীত হন। সরকার গর্বাচেভকে এতটাই নির্ভরযোগ্য বলে মনে করেছিল যে তাকে পশ্চিম ইউরোপে সোভিয়েত প্রতিনিধী দলের সদস্য করে পাঠানো হয়েছিল; তিনি ১৯৭০ থেকে ১৯৭৭ সালের মধ্যে  পাঁচবার সেখানে সফর করেছিলেন। ১৯৭১ সালের সেপ্টেম্বরে তিনি একটি প্রতিনিধিদলের সাথে ইতালি ভ্রমণ করেছিলেন, যেখানে তারা ইতালির কমিউনিস্ট পার্টি প্রতিনিধিদের সাথে দেখা করেছিরেন; গর্বাচেভ ইতালীয় সংস্কৃতি পছন্দ করলেও সেদেশের দারিদ্র্য ও বৈষম্য দেখে হতবাক হয়েছিলেন। ১৯৭২ সালে তিনি বেলজিয়াম ও নেদারল্যান্ডস এবং ১৯৭৩ সালে পশ্চিম জার্মানি সফর করেন। গর্বাচেভ এবং তার স্ত্রী ১৯৭৬ এবং ১৯৭৭ সালে ফ্রান্স সফর করেন।  তিনি বিস্মিত হয়েছিলেন যে পশ্চিম ইউরোপীয়রা কীভাবে খোলাখুলিভাবে তাদের মত প্রকাশ করছে এবং তাদের রাজনৈতিক নেতাদের সমালোচনা করে, যা সোভিয়েত ইউনিয়নে কল্পনা করাও যেত না। ১৯৭৪ সালে তার বাবা গুরুতর অসুস্থ হয়ে পড়ার পর, গর্বাচেভ তার মৃত্যুর কিছুদিন আগে প্রিভোলনোতে যান।
কেন্দ্রীয় কমিটির সম্পাদক: ১৯৭৮-১৯৮৪
১৯৭৮ সালের নভেম্বরে গর্বাচেভকে কেন্দ্রীয় কমিটির সেক্রেটারি নিযুক্ত করা হয়। তার নিয়োগ কেন্দ্রীয় কমিটির সদস্যরা সর্বসম্মতিক্রমে অনুমোদন করেছিলেন।  মস্কোর রাজনৈতিক অভিজাতদের অংশ হিসাবে, গর্বাচেভ এবং তার স্ত্রীর জন্য আরও ভাল চিকিৎসা সেবা এবং বিশেষায়িত দোকানগুলিতে যাতায়াতের অনুমোতি পেয়েছিলেন; তাদের রাঁধুনি, চাকর, দেহরক্ষী এবং সচিবও দেওয়া হয়েছিল, যদিও তাদের মধ্যে অনেকেই [[কেজিবি]-র গুপ্তচর ছিলেন।  তার নতুন পদে, গর্বাচেভ প্রায়শই বারো থেকে ষোল ঘন্টা কাজ করতেন।  তিনি এবং তার স্ত্রী সামাজিক মেলামেশার সুযোগ খুব কম পেতেন, তবে তাঁরা মস্কোর থিয়েটার এবং যাদুঘরগুলি পরিদর্শন করতে পছন্দ করতেন।
১৯৭৮ সালে, গর্বাচেভকে কেন্দ্রীয় কমিটির কৃষি বিষয়ক সচিবালয়ে নিযুক্ত করা হয়, এই পদে পূর্বে তার পুরানো বন্ধু কুলাকভের কাজ করতেন, যিনি হৃদরোগে আক্রান্ত হয়ে মারা যান। ১৯৭৯ সালের ডিসেম্বরে সোভিয়েতরা আফগান মুজাহিদিনদের বিরুদ্ধে অভিযানের জন্য সেনাবাহিনী প্রেরণ করে; এই পদক্ষেপকে প্রকাশ্যে সমর্থন দিলেও, গর্বাচেভ ব্যক্তিগতভাবে এটিকে একটি ভুল বলে মনে করেছিলেন।  ১৯৮০ সালের অক্টোবরে তিনি কমিউনিস্ট পার্টির সর্বোচ্চ নীতি নির্ধারক পরিষদ, পলিটব্যুরোর পূর্ণ সদস্যপদ লাভ করেন। সে সময় তিনি পলিটব্যুরোর সর্বকনিষ্ঠ সদস্য ছিলেন।  ১৯৮২ সালের নভেম্বরে ব্রেজনেভের মৃত্যুর পর, আন্দ্রেপভ সোভিয়েত ইউনিয়নের কমিউনিস্ট পার্টির সাধারণ সম্পাদক হন। ১৯৮৪ সালের ফেব্রুয়ারিতে অ্যান্ড্রোপভ মারা যান। তার মৃত্যুশয্যায় তিনি তার আকাঙ্ক্ষা পোষন করেন যেন গর্বাচেভ তাঁর স্থলাভিষিক্ত হন। তখন কেন্দ্রীয় কমিটির অনেকেই মনে করেন, ৫৩ বছর বয়সী গর্বাচেভ এ পদের জন্য অনভিজ্ঞ।  পরিবর্তে, ব্রেজনেভের একজন ঘনিষ্ঠ বন্ধু, বর্ষিয়ান কমিউনিষ্ট কনস্ট্যান্টিন চেরনেনকো জেনারেল সেক্রেটারি নিযুক্ত হন। কিন্তু তার স্বাস্থ্য খুব খারাপ ছিল। চেরনেঙ্কো প্রায়ই অসুস্থতার কারনে পলিটব্যুরোর বৈঠকে সভাপতিত্ব করতে পারতেন না। তখন, গর্বাচেভ শেষ মুহূর্তে তার হয়ে সভা পরিচালনা করতেন। ১০ মার্চ ১০৮৫ তারিখে, চেরনেঙ্কো মারা যান। গ্রোমিকো গর্বাচেভকে পরবর্তী সাধারণ সম্পাদক হিসেবে প্রস্তাব করেছিলেন; সবচেয়ে বয়োজ্যেষ্ঠ দলীয় সদস্য হিসেবে, কেন্দ্রীয় কমিটিতে গ্রোমাইকোর এই  সুপারিশ যথেষ্ট গুরুত্বপূর্ণ ছিল। গর্বাচেভি আশংকা করছিলেন যে দলের ভিতরে তার এই নিয়োগের বিরোধীতা হবে। কিন্তু শেষ পর্যন্ত পলিটব্যুরোর বাকি অংশ তাকে সমর্থন করেছিল। এমনকি একজন বয়োজেষ্ঠ্য নেতাকে বঞ্চিত করে তাকে এই পদ দেয়া হয়। এভাবে গর্ভাচেভ, সোভিয়েত ইউনিয়নের অষ্টম নেতা হন। সরকারে ভিতরে খুব কম লোকই কল্পনা করেছিলেন যে তিনি এতটা কট্টরবাদী সংস্কারপন্থী নেতা হিসাবে আবির্ভূত হবেন। গর্ভাচেভ সোভিয়েত জনসাধারণের কাছে খুব সুপরিচিত ব্যক্তিত্ব ছিলেন না। তখাপি, জনমনে স্বস্তি ছিল যে নতুন নেতা খুব বেশী বয়স্ক বা অসুস্থ নন। ১৪ মার্চ তারিখে রেড স্কয়ারে অনুষ্ঠিত চেরনেঙ্কোর অন্ত্যেষ্টিক্রিয়াতে, নেতা হিসেবে গর্বাচেভ প্রথম জনসাধারণের সামনে উপস্থিত হন।
অভ্যন্তরীন রাজনীতি
গর্বাচেভ বারবার "পেরেস্ট্রোইকা" শব্দটি ব্যবহার করেছিলেন, প্রথমবার ১০৮৪ সালের মার্চ মাসে শব্দটি সর্বজনীনভাবে ব্যবহৃত হয়। সার্বিক পুনর্গঠনের কর্মসূচীকে বোঝানোর জন্য শব্দটি ব্যবহৃত হয়। সংস্কারের উদ্দেশ্য ছিল কেন্দ্রীয় পরিকল্পিত অর্থনীতিকে চাঙ্গা করা—বাজার সমাজতন্ত্রে রূপান্তর করা নয়। ১৯৮৬ সালের গোড়ার দিকে, পলিটব্যুরো মিটিংয়ে গর্বাচেভের বিরুদ্ধে বোরিস ইয়েলৎসিনের অবস্থান প্রকট হতে শুরু করে। ফেব্রুয়ারী মাসে সোভিয়েত ইউনিয়নের কমিউনিস্ট পার্টির ২৭তম কংগ্রেসে, ইয়েলৎসিন গর্বাচেভের সূচিত সংস্কারের চাইতেও অনেক বেশি সুদূরপ্রসারী সংস্কারের আহ্বান জানান এবং পার্টি নেতৃত্বের সমালোচনা করেন, যদিও তিনি গর্বাচেভকে উদ্ধৃত করেননি। তারপরে গর্বাচেভ তার বক্তব্যের সময়ে পরবর্তি কয়েক ঘন্টা ধরে প্রকাশ্যে ইয়েলৎসিনের সমালোচনা করেছিলেন। এর পরেও, গর্বাচেভও ইয়েলতসিনের সমালোচনা করেছিলেন, তিনি দাবি করেছিলেন যে ইয়েলতসিন কেবল নিজের ব্যাপারেই যত্নশীল এবং "রাজনৈতিকভাবে নিরক্ষর" ছিলেন। এরপর ইয়েলৎসিন মস্কো পার্টির সেক্রেটারি এবং পলিটব্যুরোর সদস্য পদ থেকে পদত্যাগ করেন।
১৯৮৬ সালের এপ্রিল মাসে চেরনোবিল বিপর্যয় ঘটে। অবিলম্বে, ঘটনাটি ছোট করার জন্য এর সাথে জড়িত কর্মকর্তারা গর্বাচেভকে ভুল তথ্য দিয়েছিলেন। বিপর্যয়ের মাত্রা প্রকট হওয়ার সাথে সাথে চেরনোবিলের আশেপাশের এলাকা থেকে ৩৩৬,০০০ মানুষকে সরিয়ে নেওয়া হয়। এই দুর্যোগকে সোভিয়েত সমাজে ব্যাপক সমস্যার একটি নজিরের এর পাশাপাশি সমাজে অপ্রতুল কারিগরি এবং কর্মক্ষেত্রে অপটুতা ও জড়তার প্রমাণ হিসেবে গণ্য করা হয়েছিল। এপ্রিল থেকে বছরের শেষ পর্যন্ত, গর্বাচেভ খাদ্য উৎপাদন, রাষ্ট্রীয় আমলাতন্ত্র, সামরিক খসড়া এবং কারাগারের বিশাল বন্দী জনসংখ্যার সহ সোভিয়েত ব্যবস্থার খোলামেলা সমালোচনা শুরু করেন।
পররাষ্ট্র নীতি
১৯৮৫ সালের মে মাসে গর্বাচেভ দেশটির বৈদেশিক নীতির "আমূল পুনর্গঠনের" পক্ষে ছিলেন। তার নেতৃত্বের সামনে একটি প্রধান সমস্যা ছিল আফগান গৃহযুদ্ধে সোভিয়েত অংশগ্রহণ। পাঁচ বছরেরও বেশি সময় ধরে সোভিয়েত সেনারা সেদেশে চলা গৃহযুদ্ধে অংশ নিয়েছিল। যুদ্ধে, সোভিয়েত সেনাবাহিনী ব্যাপক ক্ষয়ক্ষতির সম্মুখিন হয়েছিল। বেসামরিক জনসাধারণ এবং সামরিক বাহিনীর মধ্যেও এই সদ্ধােন্তের বিরোধিতা ছিল। অক্টোবর ১৯৮৫ সালে, পলিটব্যুরো আফগানিস্তান থেকে সৈন্য প্রত্যাহারের গর্বাচেভের সিদ্ধান্তকে অনুমোদন করে, যদিও তারা পরিপূর্ণ বাস্তবায়িত হয়েছিল ১৯৮৯ সালে।
গর্বাচেভ শীতল যুদ্ধে উচ্চ উত্তেজনাকর সময় উত্তরাধিকারসূত্রে পেয়েছিলেন। তিনি দৃঢ়ভাবে বিশ্বাস করতেন, মার্কিন যুক্তরাষ্ট্রের সাথে সোভিয়েত ইউনিয়নের সম্পর্ক উন্নয়ন করা প্রয়োজনে। গর্বাচেভ এবং রোনালান্ড রিগান, উভয়েই স্নায়ুযুদ্ধ নিয়ে আলোচনার জন্য একটি শীর্ষ সম্মেলন করতে ইচ্ছুক ছিলেন। কিন্তু দুজনেই তাদের নিজ নিজ সরকারের মধ্যে এর বিরোধিতার মুখোমুখি হয়েছিলেন। তারা ১৯৮৫ সালের নভেম্বরে জেনেভা, সুইজারল্যান্ডে একটি শীর্ষ সম্মেলনে অংশ নেন।
সোভিয়েত ইউনিয়নের পতন
১৯৯১ সালের আগষ্ট মাসে গর্ভাচেভ যখন অবকাশ যাবন করছিলেন, তখনকমিউনিস্ট পার্টির একদল সিনিয়র নেতা - "গ্যাং অফ এইট" - নিজেদেরকে জরুরী অবস্থার স্টেট কমিটি বলে দাবী করনে তারা সোভিয়েত ইউনিয়নের নিয়ন্ত্রণ দখল করার জন্য একটি অভ্যুত্থান ঘটায়। অভ্যুত্থানের নেতারা গর্বাচেভকে সপরিবারে গৃহবন্দী করে এবং আনুষ্ঠানিকভাবে দেশে জরুরি অবস্থা ঘোষণা করার দাবি জানায়। কিন্তু গর্ভাচেভ তা প্রত্যাখ্যান করেন। রাশিয়ার প্রেসিডেন্ট ইয়েলৎসিন ও তাঁর সমর্থকরা সে সময়ে অভ্যুত্থানকারীদের বিরোধীতা করে। অভ্যুত্থানের নেতারা বুঝতে পেরেছিলেন যে তাদের যথেষ্ট সমর্থনের অভাব ছিল। অভ্যুত্থানের প্রচেষ্টা ব্যার্থ হয়। অভ্যুত্থানের বেশ কিছু সদস্য আত্মহত্যা করে; অন্যদের বরখাস্ত করা হয়। ২৩ আগস্ট রাশিয়ান সুপ্রিম সোভিয়েতের একটি অধিবেশনে ইয়েলৎসিন অভ্যুত্থান সদস্যদের অনেককে নিয়োগ ও পদোন্নতি দেওয়ার জন্য গর্বাচেভের তীব্র সমালোচনা করেন।
২৯ আগস্ট ১৯৯১-এ, সুপ্রিম সোভিয়েত কমিউনিস্ট পার্টির সমস্ত কার্যকলাপ অনির্দিষ্টকালের জন্য স্থগিত করে। এরফলে কার্যত সোভিয়েত ইউনিয়নে কমিউনিস্ট শাসনের অবসান ঘটে। এর পূর্বে ৬ নভেম্বর, ইয়েলৎসিন রাশিয়ায় কমিউনিস্ট পার্টির সমস্ত কার্যকলাপ নিষিদ্ধ করে এক ডিক্রি জারি করেছিলেন। দেশের অভ্যন্তরে ঐক্য বজায় রাখার জন্য, গর্বাচেভ শেষ চেষ্টা হিসাবে একটি নতুন ইউনিয়ন গঠনের চেষ্টা করেছিলেন।কিন্তু বিভিন্ন সোভিয়েত প্রজাতন্ত্রের নেতারা ক্রমবর্ধমান জাতীয়তাবাদী চাপের কারণে ফেডারেল রাষ্ট্রের ধারণাটি ফলপ্রসু হয়নি। শুধুমাত্র কাজাখস্তান এবং কিরঘিজিয়ার নেতারা গর্বাচেভকে সমর্থন করেছিলেন। ১ ডিসেম্বর ইউক্রেনীয়রা 90% ভোটের মাধ্যমে স্বাধীনতার পক্ষে রায় দেয়। গর্বাচেভ আশা করেছিলেন অন্তত ইউক্রেন ইউনিয়নের পক্ষে থাকবে। জর্জি ম্যালেনকভ এবং ক্রুশ্চেভের পরে গর্বাচেভ ছিলেন তৃতীয় সোভিয়েত নেতা, যিনি ক্ষমতায় থাকা অবস্থায় মৃত্যুবরণ করেননি।
সোভিয়েত ইউনিয়নের ভাগ্যকে মেনে নিয়ে গর্বাচেভ ইয়েলতসিনের সাথে এই মর্মে একটি সমোঝতা করেন যে, ২৯ ডিসেম্বরের মধ্যে ক্রেমলিন ত্যাগ করার আগে ২৫ ডিসেম্বর গর্বাচেভক আনুষ্ঠানিকভাবে সোভিয়েত রাষ্ট্রপতি এবং কমান্ডার-ইন-চিফ হিসাবে তার পদত্যাগের ঘোষণা করবেন। ইয়াকভলেভ, চেরনিয়াভ এবং শেভার্ডনাদজে গর্বাচেভকে তাঁর পদত্যাগের বক্তৃতা লিখতে সাহায্য করেন। গর্বাচেভ ক্রেমলিন প্রাসাদে টেলিভিশন ক্যামেরার সামনে বক্তৃতা দেন, আন্তর্জাতিক টেলিভিশন চ্যানেলগুলো সেটা সম্প্রচার করে। তিনি ঘোষণা করেন, "আমি এতদ্বারা সোভিয়েত সমাজতান্ত্রিক প্রজাতন্ত্র ইউনিয়নের প্রেসিডেন্ট পদে আমার কার্যক্রম বন্ধ করে দিচ্ছি।" তিনি সোভিয়েত ইউনিয়ন ভেঙে যাওয়ার জন্য দুঃখ প্রকাশ করেছিলেন কিন্তু তিনি তার প্রশাসনের বেশ কিছু অর্জনের দাবী করেছিলেন: রাজনৈতিক ও ধর্মীয় স্বাধীনতা, সর্বগ্রাসীবাদের অবসান, গণতন্ত্রের এবং বাজার অর্থনীতির প্রচলন, এবং অস্ত্র প্রতিযোগিতার ও শীতল যুদ্ধের অবসান।
পরের দিন, ২৬ ডিসেম্বর, সোভিয়েত ইউনিয়নের সর্বোচ্চ পরিষদ এর উচ্চকক্ষ, আনুষ্ঠানিকভাবে সোভিয়েত ইউনিয়নের বিলুপ্তি পক্ষে ভোট দেয়। ৩১ ডিসেম্বর ১৯৯১-এর মধ্যরাতে আনুষ্ঠানিকভাবে সোভিয়েত ইউনিয়ন বিলুপ্ত হয়। অদ্যবধি, রাশিয়ার দখলে না নেয়া সব সোভিয়েত প্রতিষ্ঠানগুলির কার্যক্রম বন্ধ আছে।
ব্যক্তি গর্বাচেভ
তিনি দক্ষিণ রাশিয়ার আঞ্চলিক উচ্চারণে কথা বলতেন। শোনা যায়, গর্বাচেভ লোক সংগীত ও পপ গান গাইতে ভালবাসতেন। তিনি ফ্যাশনেবল পোশাক পড়তেন। কড়া মদের প্রতি তাঁর বিদ্বেষ ছিল। ধূমপান করতেন না। পারিবারিক পরিমন্ডলে তিনি বাইরের লোকের সাথে মেলামশা করতেন না। লোকজনকে তার বাড়িতে আমন্ত্রণ করা এড়িয়ে যেতেন। স্ত্রীর প্রতি তাঁর প্রগাঢ় অনুরাগ ছিল। তিনি খুব সন্তান বৎসল ছিলেন। তার একমাত্র কন্যাকে গর্ভাচেভ কোন অভিজাত স্কুলে না পাঠিয়ে স্ট্যাভ্রোপলের স্থানীয় স্কুলে পাঠিয়েছিলেন। সোভিয়েত প্রশাসনের সমসাময়িক অনেকের মত তাঁর কোন নারীপ্রীতি ছিল না। তবে নারীদের প্রতি তিনি অত্যন্ত সম্মানজনক আচরণ করতেন। গর্বাচেভ রাশিয়ান অর্থোডক্স চার্চ থেকে বাপ্তিস্ম নিয়েছিলেন। তাঁর পিতামহ ও পিতামহী ধর্মপরায়ন খ্রিস্টান ছিলেন। তাঁর প্রিয় লেখকদের মধ্যে ছিলেন আর্থার মিলার, ফিওদর দস্তয়েভস্কি, এবং চিংহিজ আইতমাটভ। তিনি গোয়েন্দা কাহিনী পড়তে ভালবাসতেন। গর্ভাচেভ অত্যস্ত আত্মবিশ্বাসী, ও বিনম্র স্বভাবের, অধিকারী ছিলেন। তাঁর স্মৃতিশক্তি ছিল ভাল। তিনি কাজপাগল ছিলেন। দলের জেনারেল সেক্রটারি থাকা অবস্থায় প্রতিদিন ৭ টা থেকে ৮ টার মধ্যে দিন শুরু করতেন এবং রাত ১ টা ২ টার আগে বিছানায় যেতেন না। টবম্যান তাকে "একজন অসাধারণ ভদ্রলোক" বলে বলেছেন। তার মতে গর্বাচেভ "উচ্চ নৈতিকতার” অধিকারী ছিলেন।
চিট্টি (লেখক)
পেরিয়াকুলাম গোবিন্দস্বামী সুন্দররাজন (কলম নাম: চিট্টি) (২০ এপ্রিল ১৯১০ - ২৩ জুন ২০০৬) একজন ভারতীয় লেখক, যিনি সাপ্তাহিক মানিকোডি পত্রিকার সাথে যুক্ত ছিলেন। ২০০৬ সালে তার মৃত্যুর সময়, তিনি ছিলেন মানিকোডি পত্রিকার শেষ জীবিত অবদানকারী।
তথ্যসূত্র
4. সাহিত্য তাকে সান্ত্বনা দিয়েছে । ''হিন্দু. 07ই জুলাই 2017''
মাদারা চেন্নাইয়াহ
মাদারা চেন্নাইয়াহ ছিলেন ১১ শতকের একজন কন্নড় বচন কবি এবং সাধক, যিনি পেশায় একজন মুচি ছিলেন। তাকে ব্যাপকভাবে ভারতের প্রথম বচনকার হিসেবে গণ্য করা হয়। যিনি পশ্চিম চালুক্যদের রাজত্বকালে বসবাস করতেন।
লালোর ইউনিয়ন
লালোর ইউনিয়ন বাংলাদেশের নাটোর জেলার সিংড়া উপজেলার স্থানীয় প্রশাসনিক প্রতিষ্ঠান। ইউনিয়ন পরিষদ T আকৃতি বিশিষ্ট দ্বি-তল ভবন।
ইতিহাস
লালোর ইউনিয়নের ঐতিহ্য ও সংস্কৃতি অনেক পুরনো। ইউনিয়ন টি চলনবিল আর হালতি বিল এর মাঝখানে হওয়াতে এখানে বর্ষার সময় চার পাশে পানিতে ভরে যায়। আর সেসময় ত্রিমোহনী বাজারে মরা আত্রাই নদীতে হালতি বিল অংশে বিশাল নৌকা বাইচের আয়োজন করা হয়।এছারে এখানে পহেলা বৈশাখ, নবান্ন উৎসব ও হিন্দু ধর্মাবলম্বীদের শারদীয় দুর্গা উৎসব ও বিজয়া দশমীর দিনে বড়বাড়ি বাজারে মেলা বসে এবং বারনই নদীতে প্রতিমা বিসর্জনের মধ্য দিয়ে উৎসব শেষ হয়।
অবস্থান
পূর্বে শেরকোল ইউনিয়ন,       পশ্চিমে নলডাঙ্গা উপজেলা দক্ষিণে হাতিয়ানদহ ইউনিয়ন এবং উত্তরে নওগাঁ জেলার আত্রাই উপজেলা অবস্থিত। ৭ নং লালোর ইউনিয়ন ৯ টি ওয়ার্ডে বিভক্ত। ইউনিয়নের বর্তমান চেয়ারম্যান মোঃ নজরুল ইসলাম নজু।
এক নজরে লালোর ইউনিয়ন
মোট আয়তন: ৩৪ বর্গ কি: মি: গ্রাম: ২৬ টি মৌজা: ২৬ টি জনসংখ্যা: ২৭,৫৯০ জন। বর্তমান মোট ভোটারের সংখ্যা: ১৭,৭০৩ জন।খানার সংখ্যা: ৬৮০০ টি। মোট হোল্ডিং সংখ্যা: ৬৮০০ টি। সরকারী প্রাথমিক বিদ্যালয়: ০৯ টি। বে-সরকারী প্রাথমিক বিদ্যালয় (রেজি:) : ০৫ টি। মোট উচ্চ বিদ্যালয় (বে-সরকারী): ০৩ টি।দাখিল মাদ্রাসা (বে-সরকারী): ০১ টি।কলেজ(বে-সরকারী): ০১ টি। এবতেদায়ী মাদ্রাসা (বে-সরকারী): ০২ টি।শিক্ষার হার: ৬২% মসজিদ: ৫০ টি মন্দির: ১৪ টি। ঈদগাহ মাঠ: ১২ টি গোরস্থান: ১৪ টি। শ্বশ্মান ঘাট: ৭ টি স্বাস্থ্য ও পরিবার পরিকল্পনা কেন্দ্র (ইউ.পি হাসপাতাল): ০১ টি। কমিউনিটি ক্লিনিক: ০৩ টি ইউনিয়ন ভুমি অফিস: ০১ টি। ডাকঘর: ০২ টি। আনসার ভিডিপি অফিস: ০১ টি। খোয়াড়: ০৭ টি। পুকুর:০২ টি। গুচ্ছ গ্রাম: ০১ টি। আদর্শ গ্রাম: ০১ টি। অভয় আশ্রায়ন প্রকল্প: ০২ টি। মোট জমির পরিমাণ: ৭৬৪২.২০ একর। খাস জমির পরিমাণ: ৩৫৩.৯০ একর। কৃষি জমির পরিমাণ: ৭২০৯ একর। মোট অকৃষি জমির পরিমাণ: ৮৪৬ একর। মোট অর্পিত খাস জমির পরিমাণ: ৩৫৭.৫৬ একর। হাট বাজারের সংখ্যা: ০১ টি। পাকা রাস্তা (কেয়ার): ০৪ কি.মি। পাকা রাস্তা (এলজিইডি): ১১ কি.মি।
শিক্ষা
লালোর ইউনিয়নে শিক্ষার হার ৬২%। এখানকার ডাঙ্গাপাড়া দ্বিমুখী উচ্চ বিদ্যালয় সিংড়া উপজেলার প্রাচীন একটি বিদ্যালয় এখানে ষষ্ঠ থেকে দশম শ্রেণী পর্যন্ত শিক্ষা দান করা হয়। এছাড়া বিল হালতি ত্রিমোহনী অনার্স কলেজ অত্র এলাকায় শিক্ষার্থীদের উচ্চ শিক্ষা দান করে যাচ্ছে, ইউনিয়ন ভবন কমপ্লেক্স এর পাশে বড়বাড়ি সরকারি প্রাথমিক বিদ্যালয় অনেক প্রাচীন যা নির্মান হয় ১৯০৫ সালে।
প্রাথমিক ও ইবতেদায়ী শিক্ষা প্রতিষ্ঠান সমূহ
১. মাঝগ্রাম সরকারি প্রাথমিক বিদ্যালয়(শিশু শ্রেণি হতে অষ্টম শ্রেণি পর্যন্ত) ২. বড়বাড়ি সরকারি প্রাথমিক বিদ্যালয়
জেন ব্রিটিন
জেনেট অ্যান ব্রিটিন (Janette Ann Brittin; জন্ম: ৪ জুলাই, ১৯৫৯ - মৃত্যু: ১১ সেপ্টেম্বর, ২০১৭) সারের টেমসে জন্মগ্রহণকারী বিখ্যাত ইংরেজ প্রমিলা আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে সাসেক্সের প্রতিনিধিত্ব করেছেন জেন নামে পরিচিত জেন বেনেট।
খেলার ধরন
দলে তিনি মূলতঃ ডানহাতি ব্যাটারের দায়িত্ব পালন করতেন। এছাড়াও ডানহাতে অফ-ব্রেক বোলিংয়ে পারদর্শিতা দেখিয়েছেন তিনি।
আন্তর্জাতিক ক্রিকেট
১৯৭৯ থেকে ১৯৯৮ সময়কালে ২৭ টেস্ট ও ৬৩টি একদিনের আন্তর্জাতিকে অংশগ্রহণ করেছেন। ১,৯৩৫ রান করে টেস্ট রেকর্ড গড়েন। পাশাপাশি নিজ নামের পার্শ্বে পাঁচটি শতরানের মনোজ্ঞ ইনিংস রচনা করেছেন তিনি।
ব্রিটিনের একদিনের আন্তর্জাতিকে সংগৃহীত ২১২১ রানের ওডিআই রেকর্ড ২০০৩সাল পর্যন্ত টিকেছিল। পরবর্তীতে ইংল্যান্ডের ওডিআইয়ে শীর্ষস্থানীয় রান সংগ্রাহক শার্লত এডওয়ার্ডস শ্রীলঙ্কার ২১৪ রানের পরাজয়ের দিনে রেকর্ডটুকু নিজের করে নেন।
তার সম্বন্ধে এডওয়ার্ডস বলেন, জেন খুবই অসাধারণ খেলোয়াড় ছিলেন। তার ন্যায় খেলোয়াড়ের রেকর্ড ভঙ্গ করতে পেরে আমি সত্যিকার অর্থেই আনন্দ উপভোগ করছি।
ক্রিকেট বিশ্বকাপ
ব্রিটিন মহিলাদের ক্রিকেট বিশ্বকাপের ইতিহাসে সর্বাধিকসংখ্যক ১৯ ক্যাচ মুঠোয় পুড়েন।
সর্বসাকুল্যে চারবার ক্রিকেট বিশ্বকাপে ইংল্যান্ড দলের পক্ষে প্রতিনিধিত্ব করেন। তন্মধ্যে ১৯৯৩সালে তার দল দ্বিতীয়বারের মতো ক্রিকেট বিশ্বকাপের শিরোপা লাভ করেছিল।
কেন্দা
কেন্দা ভারতের পশ্চিমবঙ্গ রাজ্যের পশ্চিম বর্ধমান জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৯ মিটার (৭৫১ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে কেন্দা শহরের জনসংখ্যা হল ১৪,৫১৭ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে কেন্দা এর সাক্ষরতার হার বেশি।
এদেনিলসন
এদেনিলসন আন্দ্রাদে দোস সান্তোস (Edenílson, ; জন্ম: ১৮ ডিসেম্বর ১৯৮৯; এদেনিলসন নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলীয় ক্লাব ইন্তেরনাসিওনাল এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় অথবা কেন্দ্রীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
এদেনিলসন আন্দ্রাদে দোস সান্তোস ১৯৮৯ সালের ১৮ই ডিসেম্বর তারিখে ব্রাজিলের পোর্তু আলেগ্রেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০২১ সালের ৯ই সেপ্টেম্বর তারিখে, ৩১ বছর, ৮ মাস ও ২২ দিন বয়সে, ডান পায়ে ফুটবল খেলায় পারদর্শী এদেনিলসন পেরুর বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৮৪তম মিনিটে মধ্যমাঠের খেলোয়াড় জেরসন সান্তোস দা সিলভার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৫ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি ব্রাজিল ২–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে এদেনিলসন সর্বমোট ২ ম্যাচে অংশগ্রহণ করেছেন।
আল্ট বালাজী
আল্ট বালাজী, অল্ট বালাজী বা এএলটি বালাজী হল একটি ভারতীয় সাবস্ক্রিপশন ভিত্তিক ভিডিও অন ডিমান্ড প্ল্যাটফর্ম। এটি বালাজী টেলিফিল্মস লিমিটেডের সম্পূর্ণ মালিকানাধীন একটি অধীনস্থ প্রতিষ্ঠান।  ২০১৭ সালের ১৬ এপ্রিলে চালু হওয়া  মূলত ওটিটি প্ল্যাটফর্মের জন্য মৌলিক সামগ্রী নির্মাণ করে থাকে। প্ল্যাটফর্মটিতে প্রায় ৩৪ মিলিয়ন অর্থপ্রদানকারী ব্যবহারকারী রয়েছে।
প্ল্যাটফর্ম
আল্ট বালাজী ভারতীয় কনটেন্ট ভিত্তিক একটি ভিডিও অন ডিমান্ড প্ল্যাটফর্ম। দর্শকদের জন্য আল্ট বালাজী ৩২ টি ভিন্ন ইন্টারফেস জুড়ে উপলব্ধ। কন্টেন্টগুলি মোবাইল ও ট্যাবলেট ডিভাইস (অ্যাপল ফোন, অ্যাপল আইপ্যাড, অ্যান্ড্রয়েড ফোন, অ্যান্ড্রয়েড ট্যাবলেট), ওয়েব ব্রাউজার (ডেস্কটপ ব্রাউজার), ক্রোমকাস্ট, অ্যান্ড্রয়েড টিভি, অ্যাপল টিভি, অ্যামাজন ফায়ার টিভি, রোকু এবং উইন্ডোজ (উইন্ডোজ) পিসি, উইন্ডোজ মোবাইল, উইন্ডোজ ট্যাবলেট)-এ উপলব্ধ করা হয়েছে।
তাদের ওয়েবসাইট নিজেদের প্ল্যাটফর্মটিকে ভারতে দেখা সবচেয়ে বড় কনটেন্ট ব্যাঙ্ক বলে দাবি করেছে। এএলটিবালাজি'র ধারাবাহিকগুলি ড্রামা, কমেডি এবং রোমান্স থেকে শুরু করে থ্রিলার, অপরাধ এবং রহস্য গল্প নিয়েও নির্মিত হয়ে থাকে।
বিতর্ক
আল্ট বালাজী'র এক্সএক্সএক্স (ওয়েব ধারাবাহিক)-এ জাতীয় প্রতীক, হিন্দু দেবতা এবং সেনা কর্মীদের অবমাননার অভিযোগে চলচ্চিত্র নির্মাতা একতা কাপুরের বিরুদ্ধে একটি এফআইআর দায়ের করা হয়েছিল। পরবর্তীতে একতার প্রতিনিধিরা বলেছিলেন যে, বিতর্কিত দৃশ্যটি সরিয়ে ফেলা হয়েছে।
এয়ার কানাডা
এয়ার কানাডা হল কানাডার জাতীয় এবং বৃহত্তম বিমানসংস্থা৷ ১৯৩৭ সালে প্রতিষ্ঠিত বিমানসংস্থাটি পৃথিবীর ১৮২ টি গন্তব্যে যাত্রী ও মালামাল পরিবহন করে থাকে৷ সংস্থাটি পৃথিবীর অষ্টম বৃহত্তম যাত্রীবাহী বিমানসংস্থা এবং স্টার এলায়েন্স এর একজন প্রতিষ্ঠাতা সদস্য৷
ইতিহাস
পূর্ববর্তীতে ট্রান্স কানাডা এয়রলাইন্স(টিসিএ), যা কানাডিয়ান ন্যাশনাল রেলওয়ের(সিএনআর)একটি সাবসিডিয়ারি হিসাবে ১৯৩৭ সালের ১১ এপ্রিল প্রতিষ্ঠা লাভ করে এবং পরবর্তীতে এয়ার কানাডা হিসাবে রূপ লাভ করে৷ মন্ত্রী সি ডি হাউয়ি এর অধীনে গঠিত নতুন ডিপার্টমেন্ট অব ট্রান্সপোর্ট সরকারের অধীনে বা সরকার নিয়ন্ত্রিত একটি এয়ারলাইন প্রতিষ্টার ইচ্ছা প্রকাশ করে, যা আটলান্টিক এর উপকূলীয় অঞ্চলের শহরগুলোর সাথে প্রশান্ত মহাসাগরের উপকূলে অবস্থিত শহরগুলোর সাথে যোগাযোগ রক্ষা করবে৷ এ উদ্দেশ্যে ৫ মিলিয়ন মার্কিন ডলার বিনিয়োগে কানাডিয়ান এয়ারওয়েজের নিকট হতে দুটি লকহীড মডেল ইলেকট্রাস ১০ এবং একটি বোয়িং বিমান ক্রয় করা হয় এবং ইউনাইটেড এয়ারওয়েজ এবং আমেরিকান এয়ারলাইন্স হতে দক্ষ কর্মী আনা হয়৷ ১৯৩৭ সালের ১ সেপ্টেম্বর হতে একটি ইলেকট্রা বিমানের মাধ্যমে প্রথম যাত্রীবাহী বিমান পরিচালনা করা শুরু হয়৷ এরপর ১৯৩৮ সালের জুলাই মাসে ট্রান্স কানাডা এয়ারলাইন্স(টিসিএ)তাদের প্রথম ফ্লাইট অ্যাটেনন্ডেন্ট ভাড়া করে৷ মন্ট্রিল থেকে ভ্যানকুভার রূটে ফ্লাইট পরিচালনা শুরু হয় ১৯৩৯ সালের ১ এপ্রিল৷ এ সময় এয়ারলাইনটি ব্যবহার করছিলো ১২ টি লকহীড মডেল ১৪ সুপার ইলেকট্রাস এবং ৬ টি লকহীড মডেল ১৮ লোডস্টার বিমান৷ ১৯৪০ সালের জানুয়ারী মাসের মধ্যে এয়ারলাইনটির কর্মী সংখ্যা বৃ্দ্ধি পেয়ে প্রায় ৫০০ তে উন্নীত হয়৷
প্রধান কার্যালয়
ফেডারেল আইন অনুসারে (এয়ার কানাডা অ্যাক্ট) এয়ার কানাডা তার প্রধান কার্যালয় মন্ট্রিলে রাখার জন্য বাধ্যবাধকতা অনুসরন করে৷ সংস্থাটির প্রধান কর্পোরেট কার্যালয়ের নাম এয়ার কানাডা সেন্টার, যা একটি ৭ তলা বিশিষ্ট ভবন এবং এটি সেইন্ট লরেন্ট এর মন্ট্রিল আন্তর্জাতিক বিমানবন্দরের গ্রাউন্ডে অবস্থিত৷ ১৯৭৫ সালে এয়ার কানাডার প্রধান কার্যালয় মন্ট্রিলের অপর একটি এলাকায় অবস্থিত ছিলো৷ পরবর্তীতে খরচ কমানোর উদ্দেশ্যে ১৯৯০ সালে সংস্থাটির প্রধান কার্যালয় মন্ট্রিলের বিমানবন্দরে স্থানান্তর করা হয়৷
গন্তব্যস্থলসমূহ
এয়ার কানাডার বিমানসমূহ ২১ টি অভ্যন্তরীণ গন্তব্যস্থল এবং ৮১ টি আন্তর্জাতিক গন্তব্যস্থলে এর বিমানসমূহ পরিচালনা করে থাকে৷ বিমান সংস্থাটি ছয়টি মহাদেশের ৪৭ টি দেশের ১৮২ টিরও অধিক গন্তব্যস্থলে এর বিমানসমূহ পরিচালনা করে থাকে৷ এ সকল গন্তব্যস্থলের মধ্যে রয়েছে এশিয়া, আমেরিকা, ইউরোপ ইত্যাদি মহাদেশের বিভিন্ন দেশ যেমন- ব্রিটেন, কিংডম অব নেদারল্যান্ডস, ফ্রান্স, আমেরিকা ইত্যাদি৷
কোডশেয়ার চুক্তি
নিচের এয়ারলাইনগুলোর সাথে এয়ার কানাডার কোডশেয়ার চুক্তি বিদ্যমান রয়েছে:
বর্তমান বিমানসমূহ
২০১৭ সালের আগস্ট মাস অনুসারে এয়ার কানাডা নিন্মের বিমানগুলো পরিচালনা করে থাকে৷ সংস্থাটির অধিকাংশ যাত্রীবাহী বিমানে সকল শ্রেণির যাত্রীদের জন্য ভিডিও ডিসপ্লের সুবিধা ও অধিকাংশ বিমানে ওয়াই ফাই সুবিধা বিদ্যমান রয়েছে৷
এয়ারবাস এ৩১৯-১০০, এয়ারবাস এ৩২০-২০০, এয়ারবাস এ৩২১-২০০, এয়ারবাস এ৩৩০-৩০০, বোয়িং ৭৩৭ ম্যাক্স ৮, বোয়িং ৭৩৭ ম্যাক্স ৯, বোয়িং ৭৬৭-৩০০ইআর, বোয়িং ৭৭৭-৩০০ইআর, বোয়িং ৭৮৭-৮, বোয়িং ৭৮৭-৯, বোয়িং ৭৩৭ ম্যাক্স ৯, বম্বারডিয়ার সিএস৩০০, এমব্রায়ার ১৯০৷
পূর্বের বিমানসমূহ
এয়ার কানাডার পূর্বের ব্যবহৃত বিমানসমূহের মধ্যে উল্লেখযোগ্য হলো:
ব্রোঞ্জ যুগ
ব্রোঞ্জ যুগ হল মানব সভ্যতার প্রাক ঐতিহাসিক কালের তিনটি প্রধান পুরাতাত্ত্বিক ভাগের (প্রস্তর যুগ, ব্রোঞ্জ যুগ ও লৌহ যুগ) দ্বিতীয় ভাগ। এই সময়কালে আধুনিক মানব ব্রোঞ্জ ধাতু ও চিহ্ন লিপির ব্যবহার করতে শিখেছিল। প্রাথমিক অবস্থার নগর সভ্যতা এই সময়ের অন্যতম বৈশিষ্ট্য।
ব্রোঞ্জ যুগে তামা র আকরিক থেকে তামা আহরণ করে একে টিন, আর্সেনিক বা অন্য ধাতুর সাথে মিশিয়ে মিশ্র ধাতু যেমন ব্রোঞ্জ তৈরি করা হয়েছিল। ব্রোঞ্জের উৎপাদন করা স্থান ও অন্য স্থানের মধ্যে ধাতুগুলির আদান-প্রদান করা চলেছিল। তামা-টিনের আকরিক সহজে পাওয়া যেত না এবং খ্রীষ্টপূর্ব ৩য় সহস্রাব্দে আমদানি না হাওয়ায় পশ্চিম এশিয়াতে এই আকরিকসমূহ ছিল না। তখনকার বিশ্বের প্রায় সকল স্থানে নব্য প্রস্তর যুগের পরে ব্রোঞ্জ যুগের আরম্ভ হওয়ার বিপরীতে কোনো কোনো অঞ্চলে তাম্র যুগ সেই স্থান নিয়েছিল। কিছু স্থানে, নব্য প্রস্তর যুগের পর লৌহ যুগের সূত্রপাত ঘটেছিল।
ইতিহাস
ব্রোঞ্জ যুগের গোটা সময়কালের বৈশিষ্ট্য হচ্ছে, বিশ্বের বিভিন্ন অঞ্চলে ব্রোঞ্জের ব্যবহার। অবশ্য সকল স্থানে ধাতুগুলির ব্যবহার ও প্রযুক্তির সূচনা এক সময়ে হয়নি। সেই সময়ে ধাতুর বহুল ব্যবহারের সঙ্গে বাণিজ্যও ধীরে ধীরে প্রসার লাভ করেছিল।
অমিত ভাট
অমিত ভাট (জন্ম: ১৯ আগস্ট ১৯৭৩) হলেন একজন ভারতীয় টেলিভিশন অভিনেতা। তিনি বেশ কয়েকটি হিন্দি টেলিভিশন ধারাবাহিকে অভিনয়ের পাশাপাশি মঞ্চনাটকেও অভিনয় করেছেন। তিনি বর্তমানে সাব টিভিতে প্রচারিত তারক মেহতা কা উল্টা চশমায় জেঠালাল চাম্পাকলাল গাড়ার বাবা "চাম্পাকলাল জয়ন্তীলাল গাড়া" চরিত্রে অভিনয় করছেন।
টেথিস সাগর
thumb|300px|একক মহাদেশ [[প্যানজিয়া ভেঙে দুই অতিমহাদেশ লরেশিয়া ও গন্ডোয়ানা এবং তাদের মধ্যবর্তী অংশে টেথিস সাগরের অবস্থান।]] টেথিস সাগর (প্রাচীন গ্রিক - Τηθύς) হল একটি অধুনালুপ্ত প্রাচীন মহাসাগর। মেসোজোয়িক মহাযুগের (মোটামুটি ২৫.২২ কোটি - ৭.২১ কোটি বছর আগে) প্রায় বেশিরভাগ সময় জুড়েই দুই প্রাচীন অতিমহাদেশ লরেশিয়া ও গন্ডোয়ানার মধ্যবর্তী অংশে এই মহাসাগরটি অবস্থান করত। ক্রিটেশিয়াস যুগ (মোটামুটি ১৪.৫ কোটি - ৭.২১ কোটি বছর আগে) ও তৎপরবর্তী সময়ে ঐ দুই অতিমহাদেশ পরস্পরের দিকে অগ্রসর হয়ে এসে অংশত জুড়ে গেলে এই মহাসাগরের অবলুপ্তি ঘটে ও পরিবর্তে অতলান্তিক ও ভারত মহাসাগরের সৃষ্টি হয়। বর্তমান ভূমধ্যসাগরের পূর্ব অংশ, কৃষ্ণসাগর, ক্যাস্পিয়ান সাগর, আরল সাগর প্রভৃতি এই প্রাচীন মহাসাগরের পশ্চিম অংশের অবশেষ মাত্র।
আজ থেকে প্রায় ২৮.৬ কোটি বছর আগে পার্মিয়ান যুগে (সময়সীমা ২৯.৮৯ কোটি - ২৫.৪২ কোটি বছর আগে) সুপ্রাচীন একক মহাদেশ প্যানজিয়ার ভাঙন শুরু হয় ও পরবর্তী ট্রায়াসিক যুগের (সময়সীমা ২৫.২২ - ২০.৮৫ কোটি বছর আগে) শেষের দিকে, অর্থাৎ প্রায় ২০.৮ কোটি বছর আগে তা সম্পন্ন হয়। এর ফলে দ্বিখণ্ডিত দুই নতুন অতিমহাদেশ উত্তরে লরেশিয়া ও দক্ষিণে গন্ডোয়ানার মধ্যবর্তী অংশে টেথিস সাগরের উদ্ভব ঘটে। পশ্চিম থেকে পূর্বে প্রথমাবস্থায় কিছুটা ত্রিভূজাকারে বিস্তৃত এই মহাসাগর আজ থেকে প্রায় ১৫ কোটি বছর পূর্বে তার বিস্তৃতির চরমতম মুহূর্তে পূর্ব থেকে পশ্চিমে দুই অতিমহাদেশের মধ্য দিয়ে অবিচ্ছিন্নভাবে বিস্তৃত ছিল ও সেসময়ে উত্তরদক্ষিণে তার বিস্তৃতি ছিল নিরক্ষরেখা থেকে প্রায় ৩০° উত্তর অক্ষাংশ পর্যন্ত। এই সময় অপেক্ষাকৃত চওড়া পূর্ব দিকে এর বিস্তৃতি ছিল প্রায় ২০০০ - ৩০০০ কিলোমিটার। প্রায় সাড়ে সাত কোটি বছর আগে ক্রিটেশিয়াস যুগেও এই মহাসাগর ১০° উত্তর অক্ষাংশ থেকে ২৫° উত্তর অক্ষাংশ পর্যন্ত বিস্তৃত ছিল। আজকের ইউরোপের দক্ষিণাংশ, পূর্ব ভূমধ্যসাগর, উত্তর আফ্রিকা, ইরান ও সমগ্র হিমালয় অঞ্চল এর অন্তর্ভুক্ত ছিল। পূর্বে এই মহাসাগর সম্ভবত মায়ানমার ও দক্ষিণ-পূর্ব এশিয়া পর্যন্ত সম্প্রসারিত ছিল। অন্যদিকে পশ্চিমে আজকের ইউরোপের আল্পস পর্বতমালা ও উত্তর আফ্রিকার সাহারা মরুভূমি অঞ্চলও এর অন্তর্ভুক্ত ছিল।
নামকরণ ও আবিষ্কারের ইতিহাস
প্রাচীন গ্রিক পুরাণের সমুদ্রের দেবী টেথিসের নামে এই প্রাচীন মহাসাগরের নাম দেওয়া হয় টেথিস। অস্ট্রীয় ভূতত্ত্ববিদ এডুয়ার্ড সুয়েস ১৮৯৩ সালে এই নামকরণ করেন।
১৮৮৫ খ্রিষ্টাব্দে অস্ট্রীয় পুরাজীববিদ্‌ মেলখিওর নয়মাইর (Melchior Neumayr) মেসোজোয়িক যুগের সামুদ্রিক পলিস্তর ও তাদের বিন্যাস পরীক্ষা করতে গিয়ে প্রথম ৎসেন্ট্রালেস মিটলমেয়ার (Zentrales Mittelmeer) বা কেন্দ্রীয় ভূমধ্যসাগরের ধারণার পত্তন করেন ও বলেন এই সাগর যদিও খুব চওড়া ছিল না, কিন্তু জুরাসিক যুগে সম্ভবত তা পূর্বপশ্চিমে আজকের হিমালয় পর্বতমালা থেকে সুদূর পশ্চিম গোলার্ধের ক্যারিবীয় অঞ্চল পর্যন্ত বিস্তৃত ছিল। তাকে অনুসরণ করেই ১৮৯৩ সালে এডুয়ার্ড সুয়েস তার চার খণ্ডে প্রকাশিত Das Antlitz der Erde (পৃথিবীর মুখ) গ্রন্থে দেখান যে লরেশিয়া ও দক্ষিণদিকে আজকের একাধিক মহাদেশ একত্রিত হয়ে যে গন্ডোয়ানা অতিমহাদেশ গঠন করেছিল - তাদের মধ্যে একটি স্থলবেষ্টিত সাগরের অস্তিত্ব ছিল। এর একদা অস্তিত্বের সপক্ষে প্রমাণ হিসেবে তিনি এই গ্রন্থে আফ্রিকা ও আল্পস পর্বতে প্রাপ্ত বিভিন্ন জীবাশ্মের তালিকা পেশ করেন।
বিংশ শতাব্দীর প্রথম কয়েক দশকে উলিখ (১৯১১), ডিনার (১৯২৫), দাক (১৯২৬), প্রমুখ ভূতত্ত্ববিদরা মতপ্রকাশ করেন যে, টেথিস সাগর বাস্তবে ছিল দুই অতিকায় মহাদেশের মধ্যে আবদ্ধ এক অগভীর জলাভূমিসদৃশ সমুদ্র মাত্র। প্যালিওজোয়িক মহাযুগের শেষের দিকে এর অস্তিত্ব বজায় ছিল, কিন্তু এরপর দক্ষিণে গন্ডোয়ানা থেকে ভেঙে বেরনো মহাদেশীয় পাতগুলির উত্তরমুখী চলনের ফলে এর অস্তিত্ব বিলুপ্ত হয়। যাইহোক, দ্বিতীয় বিশ্বযুদ্ধের পর থেকে ভূতত্ত্ববিদরা টেথিসকে একটি ত্রিভূজাকৃতি মহাসাগর বলে বর্ণনা করতে শুরু করেন, যার খোলা ও চওড়া মুখটি পুবদিকে অবস্থিত।
১৯৬০'এর দশকে ভূত্বকীয় পাত বা প্লেট টেকটনিক তত্ত্ব বিজ্ঞানীমহলে প্রতিষ্ঠিত হলে বোঝা যায়, এডুয়ার্ড সুয়েস যাকে স্থলবেষ্টিত সাগর বলে বর্ণনা করেছেন, সেই টেথিস আসলে ছিল একটি মহাসাগর। কেন ও কীভাবে এই মহাসাগর পরবর্তীকালে বিলুপ্ত হল তারও এর ফলে একটি ব্যাখ্যা পাওয়া সম্ভব হয়। স্মিথ (১৯৭১), ডিউই, পিটম্যান, বোন্যাঁ (১৯৭৩), লাউবশার ও বেরনুলি (১৯৭৩), বেজু-দুভাল, দেকুর, পিঞ্চন (১৯৭৭), প্রমুখ ভূ-বিজ্ঞানীরা আজ মনে করেন, টেথিস ছিল একটি সামুদ্রিক পাত যা ভূত্বকীয় পাতের চলনের দরুন মহাদেশীয় পাতের তলায় প্রবেশ (subduct) করেছে।
উদ্ভব ও ক্রমপরিবর্তন
thumb|300px|পার্মিয়ান-ট্রায়াসিক যুগের সন্ধিক্ষণে, অর্থাৎ আজ থেকে প্রায় ২৫ কোটি বছর আগে পৃথিবীর ভূত্বকীয় পাত (টেকটনিক প্লেট) চিত্র। দক্ষিণ-পূর্ব প্যানজিয়া থেকে কিমেরীয় ভূভাগের ভাঙনের ফলে এখানে টেথিস সাগরের উদ্ভবের সময়কার ভূ-মানচিত্র পরিলক্ষণীয়। আজ থেকে প্রায় ২৫ কোটি বছর আগে ট্রায়াসিক যুগে পুরাতন টেথিস মহাসাগরের দক্ষিণ উপকূলে একটি নূতন মহাসাগর তৈরি হতে শুরু করে। সে'সময়ের একক মহাদেশ প্যানজিয়ার দক্ষিণপূর্ব অংশের (গন্ডোয়ানা) উত্তর উপকূলের একটি ফালির মতো অংশ (কিমেরীয় ভূভাগ) মূল মহাদেশ থেকে ক্রমশ বিচ্ছিন্ন হয়ে ধীরে ধীরে উত্তরে সরে আসতে শুরু করে। এই প্রক্রিয়াটি শুরু হয় পূর্ববর্তী পার্মিয়ান যুগেই। এর ফলে এই কিমেরিয়া অংশের দক্ষিণে যে নূতন সাগরের উদ্ভব ঘটে তাই হল টেথিস সাগর। পুরাতন টেথিসের বিপরীতে একে অনেক সময় নব্য টেথিস সাগর নামেও অভিহিত করা হয়ে থাকে। পরবর্তী ৬ কোটি বছর ধরে কিমেরীয় ভূভাগ যত উত্তরের দিকে সরে আসতে থাকে ততই পুরাতন টেথিস প্যানজিয়ার উত্তর অংশ (অর্থাৎ লরেশিয়া) ও কিমেরিয়ার মধ্যে সংকুচিত হয়ে আসতে থাকে ও কিমেরিয়ার দক্ষিণ প্রান্তে নব্য টেথিস সাগর প্রসারিত হয়ে উঠতে থাকে। ট্রায়াসিক যুগের শেষ ও জুরাসিক যুগের শুরুর দিকে, অর্থাৎ আজ থেকে প্রায় ২০ কোটি বছর আগে শেষপর্যন্ত কিমেরীয় ভূভাগ এসে উত্তর প্যানজিয়ার সাথে মিলে যায়। ফলে পুরাতন টেথিসের সম্পূর্ণ অবলুপ্তি ঘটে ও নব্য টেথিসের গঠন প্রক্রিয়া সম্পন্ন হয়। নূতন এই টেথিস মহাসাগর পুরাতন মহাসাগরটির প্রায় সমগ্র অংশটিই অধিকার করে বিরাজ করতে শুরু করে।
ভূতাত্ত্বিক পাত (টেকটনিক প্লেট) চলাচলের কারণ কিমেরিয়া ক্রমশ উত্তরে সরে এসে লরেশিয়ার সাথে মিশে গেলে তার আরও উত্তরমুখী চলন বন্ধ হয়; কিন্তু এর ফলে কিমেরীয় পাতটি ক্রমশ লরেশীয় পাতের তলায় ভিতর দিকে ঢুকে যেতে শুরু করে। ফলে টেথীয় খাত গড়ে ওঠে। এই টেথীয় খাতের অবশেষ এখনও দক্ষিণপূর্ব ইউরোপ ও দক্ষিণপূর্ব এশিয়ার দক্ষিণপশ্চিম অংশে খুঁজে পাওয়া যায়।
এরপরে জুরাসিক যুগে (২০.১৩ কোটি - ১৫.২১ কোটি বছর আগে) মূলত দু'টি ঘটনা ঘটে। একদিকে সমুদ্রের জলস্তর উল্লেখযোগ্যভাবে বৃদ্ধি পাওয়ার ফলে টেথিস সাগরের পশ্চিম অংশে একটি বড় অগভীর সমুদ্রের সৃষ্টি হয়। আজকের ইউরোপের এক উল্লেখযোগ্য অংশ এই অগভীর সমুদ্রের অন্তর্ভুক্ত ছিল। অন্যদিকে আজ থেকে প্রায় ১৫ কোটি বছর আগে এককমহাদেশ প্যানজিয়ার ভাঙন শুরু হয় ও লরেশিয়া ও গন্ডোয়ানা পরস্পরের থেকে দূরে সরে যেতে শুরু করে। এরফলে টেথিস সাগরের পশ্চিম অংশ ক্রমাগত প্রসারিত হতে শুরু করে। আজকের ভূমধ্যসাগর থেকে পশ্চিমে ক্যারিবীয় সাগর পর্যন্ত বিস্তৃত আটলান্টিক মহাসাগরের অংশটি সেই টেথিস সাগরেরই পশ্চিম অংশের অবশেষ। তবে যেহেতু উত্তর- ও দক্ষিণ আমেরিকা তখনও লরেশিয়া বা গন্ডোয়ানা থেকে পৃথক হয়নি, তাই তখনও পর্যন্ত আটলান্টিক মহাসাগরের বাকি অংশের সৃষ্টি হয়নি। টেথিস সাগরের এই সর্বাধিক বিস্তৃতির কালে এই মহাসাগর পূর্ব থেকে পশ্চিমে এক অবিচ্ছিন্ন মহাসাগর হিসেবে প্রায় গোটা পৃথিবীকে ঘিরেই অবস্থান করত। উত্তরদক্ষিণে সে'সময় তার বিস্তৃতি ছিল মোটামুটি নিরক্ষরেখা থেকে ৩০° উত্তর অক্ষাংশ পর্যন্ত।
ক্রিটেশিয়াস যুগে (১৪.৫ কোটি - ৭.২১ কোটি বছর আগে) আজ থেকে প্রায় ১০ কোটি বছর আগে দক্ষিণের অতিমহাদেশ গন্ডোয়ানার ভাঙন শুরু হয় এবং তার থেকে ভেঙে বেরিয়ে আফ্রিকা ও দক্ষিণ ভারতীয় উপমহাদেশ ক্রমশ উত্তরে সরে আসতে থাকে। ফলে টেথিস সাগরের সংকোচন শুরু হয়। এই প্রক্রিয়া চলতে থাকে আজ থেকে ১.৫ কোটি বছর আগে মায়োসিন উপযুগের (২.৩ কোটি - ৭২ লক্ষ বছর আগে) মাঝামাঝি সময় পর্যন্ত। আফ্রিকা ও দক্ষিণ ভারতের এই ক্রমাগত উত্তরমুখী চলনের ফলে সংকুচিত হতে থাকা টেথিস সাগরের তলদেশের পলিস্তর থেকে এই সময় আল্পস পর্বতমালা, কার্পেথীয় পর্বতমালা, তোরোস পর্বতমালা, হিমালয় পর্বতমালা প্রভৃতি একের পর এক সুউচ্চ নবীন ভঙ্গিল পর্বতমালার সৃষ্টি হয়। অন্যদিকে সমগ্র প্যালিওজিন যুগ (৬.৬ কোটি - ২.৩ কোটি বছর আগে) জুড়ে সমুদ্রের জলস্তর ক্রমাগত নামতে থাকে। এর ফলে টেথিস সাগরের পশ্চিম অংশ পূর্ব অংশ থেকে বিচ্ছিন্ন হয়ে পড়ে ও দুই'এর মাঝে আজকের মধ্যপ্রাচ্য অঞ্চল মাথাচাড়া দিয়ে ওঠে। অলিগোসিন উপযুগেও (৩.৩৯ কোটি - ২.৩ কোটি বছর আগে) মধ্য ও দক্ষিণপূর্ব ইউরোপের এক বড় অংশ জুড়ে টেথিস সাগরের একটি অংশ অবস্থান করত; একে সাধারণত প্যারাটেথিস নামে অভিহিত করা হয়। তবে জেগে ওঠা আল্পস, কার্পেথীয়, এলবুর্জ, প্রভৃতি নতুন নতুন পর্বতমালা ও জেগে ওঠা মধ্যপ্রাচ্যের দরুণ এই প্যারাটেথিস মূল টেথিস থেকে বিচ্ছিন্ন হয়ে পড়েছিল। পরবর্তী মায়োসিন উপযুগে এই প্যারাটেথিস ধীরে ধীরে অন্তর্হিত হয় ও আজকের ভূমধ্যসাগর এবং কৃষ্ণ সাগর, কাস্পিয়ান সাগর, আরল সাগর, প্রভৃতি মূলত স্থলবেষ্টিত কিছু জলভাগে পরিণত হয়।
বর্তমান গুরুত্ব
পৃথিবীর নিরক্ষীয় অঞ্চল থেকে উত্তর ক্রান্তীয় অঞ্চলের মধ্যে ১৫ কোটি বছরেরও বেশি সময় জুড়ে টেথিস মহাসাগর অবস্থান করত। বর্তমানে এই ভূভাগে অবস্থান করছে ভারত মহাসাগর, ইন্দোনেশিয়া এবং দক্ষিণ এশীয় উপমহাদেশের দেশসমূহ (বাংলাদেশ, ভারত, পাকিস্তান, নেপাল, ভুটান, প্রভৃতি)। অন্যদিকে সে' সময়ের কিমেরিয়ার অংশ আজকের তুরস্ক, ইরাক, ইরানের উত্তর অংশ ও তিব্বত। আবার আজকের ভূমধ্যসাগর, কৃষ্ণ সাগর, কাস্পিয়ান সাগর, প্রভৃতিকে বলা চলে সরাসরি পূর্বতন টেথিসেরই উত্তরসুরি। তবে সে' সময়ের টেথিস সাগরের তলদেশের বেশির ভাগই এখন আর অবিকৃত অবস্থায় অবশিষ্ট নেই। হয় তা উত্তর মুখে আগুয়ান পূর্বতন গন্ডোয়ানার ভগ্নাংশ মহাদেশীয় পাতগুলির তলায় চাপা পড়ে গেছে, নতুবা লরেশীয় পাতের তলায় প্রবেশের ফলে সম্পূর্ণ ওলোটপালোট হয়ে গেছে।
কিন্তু ইউরোপ ও দক্ষিণ এশিয়ার উত্তর সীমা জুড়ে হিমালয়, আল্পস, কার্পেথীয়, তোরোস, প্রভৃতি যে একের পর এক নবীন ভঙ্গিল পর্বত বর্তমানে অবস্থান করছে, এদের একটা বড় অংশে টেথিস সাগরের তলদেশের পাললিক শিলাস্তর চোখে পড়ে। বস্তুত এইসব শিলাস্তর পরীক্ষা করেই ভূতত্ত্ববিদ্‌, জীবাশ্মবিদ্‌ বা পুরাজীববিদ্‌রা সেই সময়ের বিভিন্ন জৈব ও অজৈব উপাদান আবিষ্কার করেছেন, যার উপর ভিত্তি করেই আজ সেই যুগের উপর আমাদের যাবতীয় জ্ঞানভাণ্ডারের এক বড় অংশ গড়ে উঠেছে।
বিশেষত পুরাজীববিদ্যার ক্ষেত্রে টেথিস সাগরের গুরুত্ব অপরিসীম। কারণ এই অধুনালুপ্ত প্রাচীন মহাসাগরের উপকূলীয় অঞ্চলের সামুদ্রিক পাললিক শিলাস্তর পরীক্ষা করেই এখনও পর্যন্ত এক দীর্ঘ সময়ের সামুদ্রিক, অগভীর জলাশয় ও নদীমোহনা অঞ্চলের বৈচিত্রপূর্ণ প্রাণী ও উদ্ভিদজীবনের হদিশ পাওয়া সম্ভব হয়েছে। উদাহরণস্বরূপ বলা যেতে পারে আজকের কাশ্মীর ও উত্তরপশ্চিম হিমালয় অঞ্চল থেকে কিমেরীয় ভূভাগের দক্ষিণে টেথিস মহাসাগরের গন্ডোয়ানা সংলগ্ন দক্ষিণ উপকূলের বহু পাললিক শিলাস্তর আবিষ্কৃত হয়েছে; অন্যদিকে জার্মানির বায়ার্ন অঞ্চলের জোলনহোফেন চূণাপাথরের স্তর পরীক্ষা করে আবিস্কৃত হয়েছে প্রাচীনতম পাখি বিখ্যাত আর্কিওপ্টেরিক্স বা উরফোগেল-এর জীবাশ্ম;  এই অঞ্চল ছিল বাস্তবে টেথিস সাগর সংলগ্ন একটি অগভীর লেগুন, যার তলদেশের কাদাই বর্তমানে ঐ চূণাপাথরের স্তরে পরিণত হয়েছে।
দক্ষিণ ভারতীয় ডার্বি
দক্ষিণ ভারতীয় ডার্বি (যা দক্ষিণাঞ্চল ডার্বি নামেও পরিচিত) হলো একটি ফুটবল ডার্বি, যা দক্ষিণ ভারতের তিনটি পেশাদার ফুটবল ক্লাবের (বেঙ্গালুরু, চেন্নাইয়িন এবং কেরল ব্লাস্টার্স) মধ্যে অনুষ্ঠিত হয়।  ক্লাবগুলোর ভৌগোলিক নৈকট্য প্রতিদ্বন্দ্বিতায় উল্লেখযোগ্য অবদান রাখে। এর পাশাপাশি, ওয়েস্ট ব্লক ব্লুজ এবং মাঞ্জাপ্পাদা (যথাক্রমে বেঙ্গালুরু এবং কেরল ব্লাস্টার্সের ফ্যান ক্লাবের মধ্যে প্রতিযোগিতা) এই দুটি ক্লাবের মধ্যে প্রতিদ্বন্দ্বিতাকে আরও তীব্র করে তোলে।
বেঙ্গালুরু ২০১৩ সালে প্রতিষ্ঠিত হয়েছে; অন্যদিকে কেরল ব্লাস্টার্স এবং চেন্নাইয়িন তার এক বছর পরে প্রতিষ্ঠিত হয়েছে। ২০১৪ সালে প্রথম দক্ষিণ ভারতীয় ডার্বি অনুষ্ঠিত হয়েছে, উক্ত সময় ইন্ডিয়ান সুপার লিগের উদ্বোধনী মৌসুমে কেরল ব্লাস্টার্স এবং চেন্নাইয়িন প্রথমবারের মতো মুখোমুখি হয়েছিল। বেঙ্গালুরু ২০১৭ সালে ইন্ডিয়ান সুপার লিগে (আইএসএল) যোগদান করে, যার ফলে প্রথমবারের মতো কেরল ব্লাস্টার্স এবং চেন্নাইয়িন একই স্তরের ফুটবল লিগে অংশগ্রহণ করেছিল। ২০১৭ সালের ১৭ই ডিসেম্বর তারিখে চেন্নাইয়িনের বিরুদ্ধে বেঙ্গালুরু প্রথমবারের মতো দক্ষিণ ভারতীয় ডার্বিতে অংশগ্রহণ করেছিল একই বছরের ৩১শে ডিসেম্বর তারিখে কেরল ব্লাস্টার্সের বিরুদ্ধে তারা তাদের প্রথম দক্ষিণ ভারতীয় ডার্বি ম্যাচে অংশগ্রহণ করেছিল।
ইতিহাস
কর্ণাটক, কেরল এবং তামিলনাড়ু দক্ষিণ ভারতের পাঁচটি রাজ্যের মধ্যে তিনটি রাজ্য, যারা তাদের সীমানা ভাগ করে থাকে। কেরল ব্লাস্টার্স কেরালার পশ্চিমে কোচিতে অবস্থিত; চেন্নাইয়িন তামিলনাড়ুর উত্তর-পূর্বাঞ্চলের চেন্নাইয়ে অবস্থিত; বেঙ্গালুরু কর্ণাটকের দক্ষিণ-পূর্বে বেঙ্গালুরুতে অবস্থিত। যদিও হায়দ্রাবাদ তেলঙ্গানায় অবস্থিত (প্রযুক্তিগতভাবে দক্ষিণ ভারতীয় কেননা এটি দক্ষিণ ভারতের উত্তরে অবস্থিত), তবে তা এই তিনটি ক্লাব হতে অনেক দূরে অবস্থিত, এটি সাধারণত একটি দক্ষিণ ভারতীয় ক্লাব হিসেবে বিবেচিত হয় না।
২০১৩ সালের জুলাই মাসে, বেঙ্গালুরু ২০১৩–১৪ আই লিগ মৌসুমে খেলার জন্য সরাসরি প্রবেশকারী হিসেবে প্রতিষ্ঠিত হয়েছিল। একই সাথে, আটটি নতুন ক্লাবের মধ্যে একটি নতুন প্রতিযোগিতা শুরু করার পরিকল্পনা ছিল; ২০১৩ সালের ২১শে অক্টোবর আইএমজি-রিলায়েন্স, স্টার স্পোর্টস এবং সর্বভারতীয় ফুটবল ফেডারেশন আনুষ্ঠানিকভাবে আইএসএল প্রতিষ্ঠিত করে। কেরল ব্লাস্টার্স এবং চেন্নাইয়িন ২০১৪ সালে লিগের দক্ষিণ ভারতীয় ক্লাব হিসেবে প্রতিষ্ঠিত হয়েছিল। ২০১৪ সালের ২১শে অক্টোবর তারিখে মেরিনা এরিনায় প্রথম আনুষ্ঠানিক দক্ষিণ ভারতীয় ডার্বি অনুষ্ঠিত হয়েছিল, যেখানে চেন্নাইয়িন কেরল ব্লাস্টার্সের বিরুদ্ধে ২–১ গোলের ব্যবধানে জয়লাভ করেছিল। তবে, চেন্নাইয়িন এবং কেরল ব্লাস্টার্সের মধ্যে প্রতিদ্বন্দ্বিতা ২০১৪ সালের ডিসেম্বর মাসে এক নতুন রূপ ধারণ করেছিল, যখন কেরল ব্লাস্টার্স সেমি-ফাইনালে চেন্নাইয়িনকে ৪–৩ গোলের ব্যবধানে পরাজিত করে ২০১৪ মৌসুমের ফাইনালে উত্তীর্ণ হয়েছিল। ২০১৭ সালে, এআইএফএফ একই সাথে স্বল্প-মেয়াদে আইএসএল এবং আই-লিগ আয়োজনের প্রস্তাব অনুমোদন করে, যার ফলে অদূর ভবিষ্যতে আইএসএল ভারতীয় ফুটবলের শীর্ষ স্তর হয়ে উঠবে। লিগ সম্প্রসারণের অংশ হিসেবে আইএসএলের আয়োজকরা ২০১৭–১৮ ইন্ডিয়ান সুপার লিগ মৌসুমে দুটি নতুন ফ্র্যাঞ্চাইজির জন্য বিড গ্রহণ করে; যার মধ্যে বেঙ্গালুরু একটি ছিল। এর ফলে প্রথমবারের মতো, দক্ষিণ ভারতের তিনটি প্রভাবশালী ক্লাব ভারতের শীর্ষ ফুটবল লীগে প্রতিদ্বন্দ্বিতা করেছিল; যা কলকাতা ডার্বির মতো একটি নতুন ডার্বি তৈরি প্রতিষ্ঠিত হয়ে সাহায্য করেছিল।